Jedburgh
Jedburgh (škotski: Jeddart) je kraljevski grad na jugoistoku Škotske od 
4,030 stanovnika.

Jedburgh administrativno podpada pod Područno vijeće (council area) - 
Scottish Borders, a nekada je bio administrativni centar historijskog countya Roxburghshire.

Geografske karakteristike
Jedburgh leži duž obala riječice Jed pritoke rijeke Teviot, udaljen 16 km 
engleske granice.

Historija
U tada malom Jedburghu je još u 9. vijeku podignuta crkva na mjestu gdje se danas nalaze ostatci opatije. 
Budući kralj David I osnovao je 1118. samostan za augustinske monahe iz francuskog Beauvaisa. On ga je 1147. uzdigao u rang opatije. Jedburgh je više puta 
teško stradao u pograničnim sukobima sa Englezima; 1523. je popaljen, a 1544. ponovno razaran. Opatija je napuštena - 1559. pa ju je  1637. kupio 3. earl od Lothiana. Od 1913. brigu o negovim ruševnim zidinama vodi Nacionalna komisija za spomenike.

Nekadašnji Zamak Jedburgh ležao je iznad rijeke na jugu grada, i on je podignut za vladavine kralja Davida I. On je bio prva (od pet) utvrda, koje su Škoti morali prepustiti Englezima - 1174. 
Povremeno je služio kao kraljevska rezidencija, ali kako je često padao u engleske ruke, bio je više prijetnja, nego zaštita pa su ga sami Škoti srušili 1409. Na njegovom mjestu izgrađen je zatvor u neoklasicističkom stilu kog i dalje zovu zamak.

Škotska kraljica Mary provela je izvjesno vrijeme u oktobru 1566. u kući u ulici Queen, ona je danas uređena kao muzej, sa mnogim kraljičinim relikvijama. 

U Škotskoj postoji ironična pošalica - džedburška pravda, po kojoj te prvo objese a tek onda sude, nastala na osnovu stvarnog događaja iz prošlosti grada - kad su na vrlo sličan način tako prošli članovi bande kradljivaca, ali kao i svaka generalizacija i ona baš nema puno veze sa istinom.

Privreda
Jedburgh je poznat po proizvodima od pletene vune, a ima i pogona koji se bave proizvodnjom predmeta od kože, elektronikom i mlinarstvom.

Izvori

Vanjske veze 

 Jedburgh na portalu Encyclopædia Britannica 
Gradovi u Škotskoj